27.3.2012 Den Europæiske Unions Tidende L 89/1 (Ikke-lovgivningsmæssige retsakter) FORORDNINGER KOMMISSIONENS DELEGEREDE FORORDNING (EU) Nr. 268/2012 af 25. januar 2012 om ændring af bilag I til Europa-Parlamentets og Rådets forordning (EU) nr. 211/2011 om borgerinitiativer EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 7, stk. 3, og ud fra følgende betragtninger: (1) I henhold til artikel 7, stk. 2, i forordning (EU) nr. 211/2011 skal i mindst en fjerdedel af medlemsstaterne minimumstallet for underskrivere af et borgerinitiativ svare til antallet af medlemmer af Europa-Parlamentet for hver medlemsstat multipliceret med en faktor på 750. Disse minimumstal er fastsat i bilag I til forordnin- gen. (2) — Europa-Parlamentets sammensætning er blevet ændret ved protokollen om ændring af protokollen om over- gangsbestemmelser, der er knyttet som bilag til traktaten om Den Europæiske Union, traktaten om Den Europæ- iske Unions funktionsmåde og traktaten om oprettelse af Det Europæiske Atomenergifællesskab (?), der trådte i kraft den 1. december 2011. (3) — Bilag I til forordning (EU) nr. 211/2011 bør derfor ændres — VEDTAGET DENNE FORORDNING: Artikel 1 Bilag I til forordning (EU) nr. 211/2011 erstattes af teksten i bilaget til nærværende forordning. Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. januar 2012. ()) EUT L 65 af 11.3.2011, s. 1. På Kommissionens vegne José Manuel BARROSO Formand (?) EUT C 263 af 29.9.2010, . 1.